એકદંરે દાંપત્યજીવન આ વર્ષે મધુર રહે. આપના ધર્મપત્ની આપનું ધ્યાન રાખશે તે સૌથી મહત્ત્વનું છે. આપના પત્નીનું સ્વાસ્થ્ય વર્ષના પ્રારંભમાં થોડું નરમગરમ રહે, પરંતુ સમય જતા સારું રહેશે. જો આપ લગ્ન માટે વિચાર કરી રહ્યા છો તો આ વર્ષ આપના માટે સારું રહેશે. આપે જે પ્રમાણે વિચાર્યું છે તે પ્રમાણે આપનાં અર્ધાંગિની હોઈ શકે છે. એકંદરે લગ્નજીવન પવિત્ર સંબંધ છે, જેથી તેની ગરિમા જાળવી રાખવી. એકબીજાને સાંભળવા પછી નિર્ણય લેવો. આપના સંતાન સંબધિત પ્રશ્નો આપને ફળીભૂત થતા જણાય. બાબો હોય કે બેબી પ્રભુનો પ્રસાદ સમજી સ્વાગત કરવું. આપના બાળકોની ખોટી આદતો આપની મુશ્કેલીનું કારણ બને. આપનાં સંતાનો ઉચ્ચ અભ્યાસ કરતાં હોય તો સફળ બને જેનો ઉત્સાહ આપમાં ખૂબ હોય. આપના અભ્યાસની વાત કરીએ તો યાદશક્તિનો પ્રશ્ન રહે. સ્નાતક કક્ષાના વિદ્યાર્થીઓને શરૂઆતમાં થોડી ગતિ ધીમી જણાય, પણ સમય જતા વાંધો નહીં આવે. ભારતીય સિવિલ સર્વિસની પરીક્ષાઓ પાસ કરી ભારત દેશની સેવા કરવાનો અવસર પ્રાપ્ત થાય. મકાનમાં રિનોવેશન કરાવવું પડે. નવા મકાનની શોધ ચાલુ રહે. એકંદરે જમીન-મકાનમાં આપનું રોકાણ નિષ્ફળ રહે માટે કોઈ પણ મોટાં સાહસ કરવાં નહીં.